cyanic-selkie/wikianc huggingface dataset:
বাশার আল-আসাদ
রাজনৈতিক জীবন
সিরিয়ার রাজনীতি একটি সংসদীয় প্রজাতন্ত্রের কাঠামোয় সঙ্ঘটিত হয়। রাষ্ট্রের ক্ষমতা রাষ্ট্রপতি এবং বাথ পার্টির হাতে ন্যস্ত। সিরিয়া সংবধানমতে একটি সংসদীয় প্রজাতন্ত্র হলেও ১৯৬৩ সাল থেকে দেশটিতে একটি জরুরি অবস্থা জারি করা হয়েছে এবং বর্তমানে এর জনগণের সরকার পরিবর্তনের কোন ক্ষমতা নেই। দেশটি তাই কার্যত একটি একনায়কতান্ত্রিক রাষ্ট্র। সিরিয়ার সরকার ইসরায়েলের সাথে ক্রমাগত যুদ্ধকে জরুরি অবস্থার মূল কারণ হিসেবে উল্লেখ করেছেন। সিরিয়ার প্রয়াত রাষ্ট্রপতি হাফিয আল-আসাদ পাঁচ বার গনভোট বিজয়ের মাধ্যমে নিজের কর্তৃত্ব বজায় রাখেন। তার ছেলে ও বর্তমান রাষ্ট্রপতি বাশার আল-আসাদও ২০০০ সালের এক গনভোটে সিরিয়ার রাষ্ট্রপতি পদে বহাল হন। রাষ্ট্রপতি ও তার মূল সহযোগীরাই, বিশেষত সামরিক ও নিরাপত্তা বাহিনীর লোকেরা, সিরিয়ার রাজনীতি ও অর্থনীতির মূল সিদ্ধান্তগুলি নিয়ে থাকেন।
সম্মান রক্ষার্থে হত্যা
সমর্থন এবং অনুমোদন
নিলোফার বখতিয়ার, পাকিস্তানের পর্যটন মন্ত্রী এবং প্রধানমন্ত্রীর নারী বিষয়ক উপদেষ্টা, যিনি পাকিস্তানে সম্মান রক্ষার্থে হত্যার বিরুদ্ধে সংগ্রাম করেছেন, ২০০৭ সালের এপ্রিলে পদত্যাগ করেছিলেন যখন আলেমরা তাকে একজন পুরুষের সাথে প্যারা-জাম্পিং করে এবং তাকে আলিঙ্গন করে পাকিস্তানকে লজ্জা দেওয়ার অভিযোগ করেছিলেন।
শিকার
এটি সম্মান রক্ষার্থে হত্যার উল্লেখযোগ্য শিকারদের একটি অসম্পূর্ণ তালিকা। আরও দেখুন বিষয়শ্রেণী:সম্মান রক্ষার্থে হত্যার শিকার
খুনের অন্যান্য রূপের সাথে তুলনা
যৌতুক হত্যার সাথে সম্মান রক্ষার্থে হত্যা (যার বেশিরভাগই দক্ষিণ এশিয়ায় সংঘটিত হয়), প্রতিশোধ হিসেবে নারী গ্যাং-সম্পর্কিত হত্যা (প্রতিদ্বন্দ্বী গ্যাং সদস্যদের পরিবারের মহিলা সদস্যদের হত্যা-যার বেশিরভাগই লাটিন আমেরিকায় সংঘটিত হয়) এবং ডাকিনীবিদ্যা অভিযুক্ত হত্যা (যার বেশিরভাগই আফ্রিকা এবং ওশেনিয়ায় সংঘটিত হয়) নারীহত্যার সবচেয়ে স্বীকৃত রূপগুলির মধ্যে একটি।
কিছু ভাষ্যকার এই বিষয়টির উপর জোর দিয়েছেন যে সম্মান রক্ষার্থে হত্যার উপর ফোকাস করা জনগণকে নারীর লিঙ্গ-ভিত্তিক হত্যার অন্যান্য রূপগুলিকে উপেক্ষা করতে পরিচালিত করবে না, বিশেষ করে, যা লাতিন আমেরিকায় ঘটে ("আবেগের অপরাধ" এবং গ্যাং-সম্পর্কিত হত্যা); এই অঞ্চলে নারী হত্যার হার অত্যন্ত বেশি, এল সালভাদর বিশ্বের নারী হত্যার সর্বোচ্চ হারের দেশ হিসাবে প্রতিবেদন করা হয়েছে। ২০০২ সালে, উইডনি ব্রাউন, হিউম্যান রাইটস ওয়াচ -এর ওকালতি পরিচালক, বলেছিলেন যে "আবেগের অপরাধের একই গতিশীলতা রয়েছে যে নারীদের পরিবারের পুরুষ সদস্যদের দ্বারা হত্যা করা হয় এবং অপরাধগুলি ক্ষমাযোগ্য বা বোধগম্য হিসাবে বিবেচিত হয়"।
মজ্ঝিমনিকায়
মজ্ঝিম নিকায় (পালি: मज्झिम निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে দ্বিতীয়।
বর্ণনা
এই নিকায়ে গৌতম বুদ্ধ ও তার প্রধান শিষ্য কথিত ১৫২টি কথোপকথন বর্ণিত আছে।। এই গ্রন্থটি সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে মধ্যম আগমের অনুরূপ, যদিও মধ্যম আগমে ১৫২টি সূত্রের পরিবর্তে ২২২টি সূত্র বর্তমান। চীনা ভাষায় ঝোং আহানজিং (中阿含經) নামক গ্রন্থের এই নিকায়ের পূর্ণ অনুবাদ পাওয়া যায়।
নিওসার্কোফানা
নিওসারকোফানা স্যাটারনিডেয়া পরিবারের একটি মনোটাইপিক মথ গণ। ১৮৯৫ সালে এই গণ বর্ণনা করেন জীববিজ্ঞানী কুইডেরো। এই গণে একটিমাত্র প্রজাতি আছে। এর প্রজাতি নিওসারকোফানা ফিলিপ্পি-ও একই লেখক একই বছরে বর্ণনা করেছিলেন। এই গণ চিলি অঞ্চলে আবিষ্কৃত হয়।
ওয়াজিহা আকরাম
থাম্ব|সংসদ ভবন, ইসলামাবাদ ওয়াজিহা আকরাম হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে যুক্ত আছেন।  তিন ওয়াজিহা কমর নামেও পরিচিত।
রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৮ সালের সেপ্টেম্বর মাসে প্রধানমন্ত্রী ইমরান খান তাকে কেন্দ্রীয় শিক্ষা ও পেশাদার প্রশিক্ষণের জন্য কেন্দ্রীয় সংসদীয় সচিব হিসাবে নিউক্ত করেছিলেন।
তাপস কুমার মাঝি
তাপস কুমার মাজি জওহরলাল নেহরু সেন্টার ফর অ্যাডভান্সড সায়েন্টিফিক রিসার্চ, বেঙ্গালুরু- এর রসায়ন এবং পদার্থবিদ্যার পদার্থের একক অধ্যাপক। তিনি ছিদ্রযুক্ত পদার্থ, ন্যানোস্কেল ধাতু-জৈব কাঠামো এবং কম্পোজিট এবং কার্যকরী জেল সামগ্রী সম্পর্কিত বিষয়গুলিতে গবেষণা করেন। মাজি ১৯৯৭ সালে বর্ধমান বিশ্ববিদ্যালয় থেকে অজৈব রসায়নে এমএসসি ডিগ্রি এবং ২০০২ সালে ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্স থেকে পিএইচডি ডিগ্রি অর্জন করেন। তিনি জাপানের কিয়োটো বিশ্ববিদ্যালয়ে পোস্ট-ডক্টরাল ফেলোশিপ করেছেন (২০০৩-০৫)।
সম্মান ও পুরস্কার
মাজিকে দেওয়া সম্মাননা ও পুরস্কারের মধ্যে রয়েছে
তথ্যসূত্র
<references group="" responsive="1">
মার্ক কনেলি
মার্ক কনেলি ক্যান্টারবারির কেন্ট বিশ্ববিদ্যালয়ের একজন অধ্যাপক এবং ইতিহাসের স্কুলের প্রধান, যেখানে তিনি একজন সামরিক ইতিহাসবিদ এবং মিডিয়া ইতিহাসের রয়টার্সের প্রভাষক। কনেলি ১৯ শতক এবং প্রথম বিশ্বযুদ্ধে বিশেষজ্ঞ।
তিনি দ্বিতীয় বিশ্বযুদ্ধ এবং ব্রিটিশ হোম ফ্রন্ট নামে একটি বইয়ের লেখক, উই ক্যান টেক ইট!, সেইসাথে অন্যান্য বই এবং প্রবন্ধ প্রকাশ করেছেন।
তথ্যসূত্র
<references group="" responsive="1">
নোয়েল ডিয়ার
নোয়েল ডিয়ার (১৮৭৪ - ১৯৫৩) ছিলেন একজন ইংরেজ ইতিহাসবিদ এবং চিনি শিল্পের প্রযুক্তিবিদ। তাঁর প্রধান কাজ হল দ্য হিস্ট্রি অফ সুগার, ১৯৪৯-১৯৫০ সালে লন্ডনের চ্যাপম্যান এবং হল দ্বারা দুটি খণ্ডে প্রকাশিত হয়েছিল।
তথ্যসূত্র
<references group="" responsive="1">
শাহ জালাল দাখিনী
শাহ জালাল দাখিনী ঢাকার মতিঝিলে খানকাহ প্রতিষ্ঠা করে এবং সেখান থেকে তিনি ধর্ম প্রচার শুরু করেন। সৎ ও স্পষ্টভাষী হিসেবে তিনি খ্যাতিমান ছিলেন। তার সততার জন্যই তিনি একজন সুলতানের মতো জনগণের ওপর প্রভাব বিস্তার করেছিলেন। ৮৮১ হিজরিতে (১৪৭৬ খ্রিঃ) তাকে সহ তার কয়েকজন অনুসারীদের হত্যা করা হয়েছিল। বঙ্গভবনের চৌহদ্দির অভ্যন্তরে একটি এক গম্বুজবিশিষ্ট সৌধে তাকে সমাহিত করা হয়।
উত্তরাধিকার
তৎকালীন জমিদার খাজা আহসানউল্লাহ পরবর্তীতে রাজউক শাহ জালাল দাখিনীর সমাধিটি বছরের নিয়মিত ভাবে সংস্কার করেছেন।   মোগল আমলে বঙ্গভবনের পাশেই দাখিনীর নামে একটি মসজিদ নির্মিত হয়েছিল।  মসজিদটি এখন রাজউক সংস্কার করেছে এবং এই মসজিদের নামকরণ করেছেন দিলকুশা জামে মসজিদ।
নারেস হ্রদ
নারেস হ্রদ দক্ষিণ ইউকনে র বেনেট হ্রদ এবং টাগিশ হ্রদের মধ্যবর্তী একটি হ্রদ, যা নারেস পর্বতের নীচে অবস্থিত। এটি হ্রদ মূলত আসলে টাগিশ হ্রদের একটি বাহু। কারক্রস শহরের হতে উত্তর দিকে চলে যাওয়া ক্লোনডাইক মহাসড়ক বরাবর বেনেট এবং টাগিশ হ্রদের মধ্যবর্তী নারেস ন্যারোতে অবস্থিত। হ্রদের নামকরণ করা হয়েছে অ্যাডমিরাল জর্জ নারেসের নামে।
বাস্তুসংস্থান
সরু নারেস খাল দিয়ে এটি মূল টাগিশ ও বেনেট হ্রদকে সংযুক্ত করেছে। হ্রদ থেকে প্রাথমিক প্রবাহ এবং বহিঃপ্রবাহ নারেস নদী র মাধ্যমে ঘটে। নারেস হ্রদের আয়তন ১০৭.১৫ বর্গ কিলোমিটার। এর কর্দমাক্ত এবং তীরে বালির সঞ্চয় আছে। পরিযায়ী পাখি মিউগাল বসন্তে ভ্রমণের সময় নারেস হ্রদে বিরতি দেয়। পক্ষীগণনার সময় ১৯৯৭ সালে এখানে ১০০০ এবং ১৯৯৯ সালের মে মাসে ১২০০ মিউগাল পাখিকে অবস্থান করতে দেখা যায়, যা উত্তর আমেরিকায় পাখিটির মোট জনসংখ্যার ২%।
সংরক্ষণ
নারেস হ্রদ সংরক্ষিত কোন অঞ্চলের অন্তর্ভূক্ত নয়, তবে এটি কানাডিয়ান আর্কটিক রিসোর্স কমিটিতে ইউকনের পরিবেশগতভাবে গুরুত্বপূর্ণ এলাকাগুলির তালিকাভূক্ত।
মহাপরিনিব্বাণ সুত্ত
মহাপরিনিব্বাণ সুত্ত থেরবাদ বৌদ্ধ ধর্মের পালি ভাষায় রচিত ত্রিপিটকের সূত্র পিটক অংশের দীঘ নিকায়ের ষোড়শ সূত্র।
বিবরণ
মহাপরিনিব্বাণ সুত্তে বুদ্ধের মৃত্যুর পূর্বে শেষ কয়েকটি মাস, নির্বাণ ও অন্তিম সংস্কারের বর্ণনা রয়েছে।
সাহুরা মল্লিক
সাহুরা মল্লিক একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি তিনবার উড়িষ্যা বিধানসভার বিধায়ক হিসেবে নির্বাচিত হয়েছিলেন।
রাজনৈতিক জীবন
সাহুরা মল্লিক ১৯৭৪ সালে প্রথমবারের মত বালিগুদা বিধানসভা কেন্দ্র থেকে উড়িষ্যা বিধানসভার বিধায়ক হিসেবে নির্বাচিত হয়েছিলেন। এর ছয় বছর পর ১৯৮০ সালে দ্বিতীয়বারের মত বালিগুদা থেকে উড়িষ্যা বিধানসভার বিধায়ক হিসেবে নির্বাচিত হন। ১৫ বছর পর ১৯৯৫ সালে তিনি তৃতীয় ও শেষবারের মত বালিগুদা বিধানসভা কেন্দ্রের বিধায়ক হিসেবে নির্বাচিত হয়েছিলেন।
মৃত্যু
সাহুরা মল্লিক ২০১৯ সালের ১৬ আগস্ট ৮৫ বছর বয়সে প্রয়াত হন।
আয়েশা রজব আলি
রাজনৈতিক জীবন
তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। তিনি প্রয়াত রজব আলি খান বালুচের(২৪ সেপ্টেম্বর ১৯৬৯- ১৩ মে ২০১৮) স্ত্রী। তার স্বামীও ছিলেন একজন পাকিস্তানি রাজনীতিবিদ যিনি ২০০২ থেকে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন ও ক্যান্সারে ভুগছিলেন। ২০১৮ সালের মে মাসে চিকিৎসাধীন অবস্থায় তিনি লাহোরে মারা গিয়েছিলেন।
সিদলা ইউনিয়ন
সিদলা ইউনিয়ন বাংলদেশের ঢাকা বিভাগের কিশোরগঞ্জ জেলার হোসেনপুর উপজেলার একটি ইউনিয়ন।
অবস্থান ও সীমানা
সিদলা ইউনিয়নের উওরে নান্দাইল উপজেলারা জাহাঙ্গীরপুর ইউনিয়ন, দক্ষিণে হোসেনপুর পৌরসভা,পশ্চিমে জিনারী ইউপি ও গফরগাঁও উপজেলা ও পূূর্বে গোবিন্দপুর ইউনিয়ন।
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
পার্মা
পার্মা হল উত্তর ইতালির এমিলিয়া-রোমাইনিয়া অঞ্চলের একটি শহর। দেশের প্রাচীনতম বিশ্ববিদ্যালয়গুলির মধ্যে একটি, পার্মা বিশ্ববিদ্যালয় (১১ শতকে প্রতিষ্ঠিত ) ক্যাথেড্রাল (১১ শতকে নির্মাণ শুরু হয়েছিল ), পাইলোটা প্রাসাদ, থিয়েটার, ১৬ শতক। দুর্গ পারমেসান পনিরের জন্য বিখ্যাত (তাই পরমার নামে নামকরণ করা হয়েছে)।
সংস্কৃতি
১৬ শতকের বিখ্যাত রেনেসাঁস শিল্পী আন্তোনিও দা কোরেজিও এবং পারমিগিয়ানিনো পার্মা থেকে এসে সেখানে কাজ করেছিলেন। পার্মার কাছে আন্তোনিও দা কোরেজিওর কাজের প্রধান সংগ্রহ রয়েছে।
পার্মার সবচেয়ে বিখ্যাত স্থাপত্য বস্তু:
পারমেসান হল এক ধরনের পনির যা পার্মা থেকে উদ্ভূত হয়।
লক্ষণা
লক্ষণা ছিলেন দুুুুর্যোধন এবং ময়ূরী  কন্যা।হিন্দু মহাকাব্য মহাভারতে, লক্ষণা ছিলেন দুর্যোধন এবং ময়ূরী র কন্যা। তার একজন যমজ ভাই ছিল যার নাম লক্ষণ।মহাভারতে লক্ষণার শ্রীকৃষ্ণের পুত্র শাম্বের সাথে বিবাহের ঘটনা বর্ণনা করা হয়েছে।
শাম্বের সাথে বিবাহ
থাম্ব|সপ্তদশ শতাব্দীর চিত্রকর্মে [[বলরাম হস্তিনাপুর প্রাসাদকে গঙ্গা নদীতে নিক্ষেপ করতে যাচ্ছেন]] তিনি যুবতী হলে দুর্যোধন লক্ষণার জন্য সম্ভাব্য স্বামী নির্ধারণের জন্য স্বয়ংবরের আয়োজন করেছিল।নারদের মুখে তার রূপ বর্ণনা শুনে শ্রীকৃষ্ণের পুত্র শাম্ব তার প্রেমে পড়েন।একাই সবার অলক্ষ্যে তিনি রথে চড়ে স্বয়ংম্বরের জন্য যাত্রা করলেন।
স্বয়ংবরে লক্ষণাকে বাইরে আনা হল। অনুপম মুখ তার যিনি শরদিন্দু(শরৎকালের স্নিগ্ধ চাঁদকেও জয় করে)। ঝলমল কুন্ডল তার, মিহির(সূর্য) যেন অধর(ঠোঁট)কে রাঙ্গিয়ে তুলেছে। ভ্রূভঙ্গে অনঙ্গ(কামদেব) জয় সম্ভব। পাখির মত চঞ্চল চক্ষু(খঞ্জন) অঞ্জনে(কাজলে) রঞ্জিত। শুকচঞ্চুর(টিয়াপাখির ঠোঁট) মত নাক, শ্রুতি(কান) গৃধিনীকেও(শকুনী) লজ্জা দেবে। বিপুল নিতম্ব গতি মরালের(রাজহাঁস) মত। চরণে রসাল কিঙ্কিণী ও নূপুর বাজে। ধূমহীন অগ্নি কিংবা বিদ্যুতে যেন এর সৃষ্টি। শিশু সূর্যের যেন উদয় হল।
তাকে দেখা মাত্র রাজারা চেতনা হারাল। স্বয়ংবরে অংশ নেওয়ার পরিবর্তে শাম্ব লক্ষ্মণাকে নিয়ে হস্তিনাপুর থেকে দ্বারকার জন্য বেরিয়ে পড়েন। বিষয়টি জানাজানির পর কৌরবরা ক্ষুব্ধ হয়ে শাম্বকে তাড়া করে। কর্ণ (মহাভারত) ইন্দ্রজাল অস্ত্র প্রয়োগ করে শাম্বকে বেঁধে ফেলল ও বন্দী করল। যা জেনে যাদবরা (শ্রীকৃষ্ণের পরিবার) তাকে মুক্ত করতে এগিয়ে আসে। যাদব ও কৌরবদের মধ্যে আত্মীয়তার সম্পর্ক থাকায় যাদবদের অন্যতম নেতা বলরাম শান্তিপূর্ণ এবং পারিবারিকভাবে সমস্যার সমাধান করতে হস্তিনাপুর যান। হস্তিনাপুর গিয়ে বলরাম বলেছিলেন যে মথুরার যাদবদের রাজা উগ্রসেন শাম্বকে মুক্তি দিতে অনুরোধ করেছেন। কৌরবরা সেই অনুরোধ প্রত্যাখ্যান করেছিল। উপরন্তু কৌরবরা বলরামকে অপমান করেছিল। এতে বলরাম ক্ষুব্ধ হন। তিনি সর্বদা বহন করা হল বা লাঙ্গল দিয়ে গঙ্গায় নিক্ষেপ করার জন্য হস্তিনাপুর শহরের ভিত্তি তুলে নেন। শহর ডুবে যাবে বুঝতে পেরে কৌরবরা তৎক্ষণাৎ বলরামের কাছে ক্ষমা প্রার্থনা করল। তারপর বলরাম হস্তিনাপুর শহরটিকে তার আসল অবস্থানে রাখেন। অবশেষে শাম্ব মুক্তি পায় এবং লক্ষণার সাথে তার বিয়ে ঠিক হয়। দুর্যোধন মেয়ের বিয়েতে ৬০,০০০ হাতি, এক লক্ষ এবং ১,২০০ ঘোড়া, ৬০,০০০ রথ এবং ১০০০ মহিলা দাসী দিয়েছিলেন।
রেশমা পাসুপুলেতি
রেশমা পাসুপুলেতি একজন ভারতীয় চলচ্চিত্র ও টেলিভিশন অভিনেত্রী, যিনি তামিল ও মালয়ালম ভাষার চলচ্চিত্রে অভিনয় করেছেন।
পেইফানচিয়াং সেতু
ডুজি সেতু হল একটি তার সংযুক্ত সেতু যা চীনের দুটি প্রদেশ গুইঝু ও ইউনানের সীমান্তে অবস্থিত।  ২০১৬ সাল পর্যন্ত সেতুটি বিশ্বের সর্বোচ্চ উচ্চতায় অবস্থিত যার ডেক বেইপেন নদী থেকে ৫৬৫ মিটার উচ্চতায় অবস্থিত। সেতুটি জি৫৬ হেঞ্জু-রুইলি এক্সেপ্রেস সড়কের মধ্যে অবস্থিত যা কুজিং এবং লুপানসুই শহরের সংযোগ স্থাপন করেছে। পূর্ব পাশের টাওয়ারটির দৈর্ঘ্য ২৬৯ মিটার যা বিশ্বের সবচেয়ে উঁচু টাওয়ারের মধ্যে একটি।
ক্যান্টনমেন্ট হাই স্কুল, যশোর
ক্যান্টনমেন্ট হাই স্কুল, যশোর বাংলাদেশের যশোর জেলার যশোর সদর উপজেলার একটি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৯৮২ সালে।
ইতিহাস
১৯৮২ সালে যশোরের শিক্ষার মান বৃদ্ধির উদ্দেশ্যে ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। ক্যান্টনমেন্ট জুনিয়র স্কুল নামে কার্যক্রম শুরু করা প্রতিষ্ঠানটিকে ১৯৮৩ সালে হাই স্কুলে রূপান্তর করা হয়। তৎকালীন ক্যান্টনমেন্ট এক্সিকিউটিভ অফিসার জনাব সাইফুল ইসলামের পরিকল্পনা ও ৫৫ পদাতিক ডিভিশন, যশোরের তৎকালীন জিওসি, মেজর জেনারেল কে এম আব্দুল ওয়াহেদের সম্মতিক্রমে এটি প্রতিষ্ঠা লাভ করে।
শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ১৫টি শাখায় মোট ৭৭৬ জন শিক্ষার্থী পড়াশোনা করে।
শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রিয়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
রত্নেশ্বর মহাদেব মন্দির
রত্নেশ্বর মহাদেব মন্দির (হিন্দি:रत्नेश्वर महादेव मंदिर) (মাতৃঋণ মহাদেব বা বারাণসীর হেলানো মন্দির নামেও পরিচিত) ভারতের উত্তরপ্রদেশে হিন্দু ধর্মানুসারীদের তীর্থশহর বারাণসী তে অবস্থিত। মন্দিরটি আপাতদৃষ্টিতে ভালভাবে সংরক্ষিত মনে হলেও এর পশ্চাৎ অংশ(উত্তর-পশ্চিম কোণ) উল্লেখযোগ্যভাবে হেলানো। এটির গর্ভগৃহ গ্রীষ্ম ঋতু র কয়েক মাস বাদে সাধারণত বছরের বেশিরভাগ সময় জলের নিচে থাকে। একই নামে করাচি'র ক্লিফটনে সমুদ্র তীরবর্তী প্রাকৃতিক গুহায় আরো একটি মন্দির আছে।
স্থাপত্য
রত্নেশ্বর মন্দিরের নাগর শিখর এবং মণ্ডপ ধ্রুপদী শৈলীতে মার্জিতভাবে নির্মিত। মন্দিরটির নির্মাণ করার স্থানটি বেশ অস্বাভাবিক। বারাণসীর অন্যান্য মন্দির উঁচু স্থানে অবস্থিত হলেও এই মন্দিরটি গঙ্গা নদী র তটে বেশ নিচু স্তরে নির্মিত। ফলে বর্ষা মৌসুমে গঙ্গার নদীর পানির স্তর মন্দিরের শিখর অংশ পর্যন্ত উঠে যায়।
মন্দির নির্মাতারা নিশ্চয়ই জেনে বুঝে এমনভাবে মন্দিরটি নির্মাণ করেছেন যেন গর্ভগৃহটি বছরের বেশিরভাগ সময় ডুবে থাকবে। বেশিরভাগ সময় মন্দিরের অধিকাংশ পানির নিচে থাকা সত্ত্বেও স্থাপনাটি ভালভাবে সংরক্ষণ করা হয়েছে, তবুও এটি হেলে পড়েছে। মন্দিরের হেলে পড়ার বিষয়টি ২০শ শতাব্দীর বিভিন্ন স্থিরচিত্রেও দৃশ্যমান হয়েছে। ২০১৫ ও ২০১৬ সালে ভারী বৃষ্টিপাত এবং বজ্রপাতের কারণে মন্দিরের উপরের অংশটি সামান্য ক্ষতিগ্রস্ত হয়েছিল।
কিংবদন্তি ও ইতিহাস
রত্নেশ্বর মন্দিরের নির্মাণ, নির্মাণের সময়কাল ও মন্দিরটির ঝুঁকে পড়া নিয়ে বেশ কয়েকটি কিংবদন্তি প্রচলিত। একটি জনপ্রিয় কিংবদন্তি অনুসারে, প্রায় ৫০০ বছর আগে রাজা মান সিংহের মা রত্না বাইয়ের জন্য এক নামহীন ব্যক্তি দ্বারা নির্মিত হয়েছিল। মন্দিরটি তৈরি করার পরে, সেই ব্যক্তি গর্ব করেছিলেন যে তিনি তার মাতৃঋণ শোধ করেছেন। যেহেতু নিজের মায়ের প্রতি ঋণ কখনও শোধ করা যায় না, তাই মায়ের অভিশাপের কারণে মন্দিরটি হেলতে শুরু করেছিল। একারণে মন্দিরটি মাতৃঋণ মন্দির নামেও পরিচিত। আরেকটি উপাখ্যান অনুসারে, মন্দিরটি ইন্দোরের রানী অহল্যাবাঈ হোলকারের রত্না বাই নামের এক মহিলা চাকর দ্বারা নির্মিত হয়েছিল। তার চাকর নিজের নাম অনুসারে এই নামকরণ করার কারণে অহল্যা বাই রাগান্বিত হয়ে এই মন্দিরটি অভিশাপ দিয়েছিলেন। তার অভিশাপের কারণে মন্দিরটি হেলতে শুরু করে।
নির্মাণ সম্পর্কিত কিছু সূত্রে দাবি করা হয় যে উনিশ শতকে গোয়ালিয়রের রানি বাইজা বাই নির্মাণ এটি করেছিলেন। বারাণসীর রাজস্ব রেকর্ড অনুসারে, এটি ১৮২৫-১৮৩০ সালে নির্মিত হয়েছিল। জেলা সাংস্কৃতিক কমিটির ডাঃ রত্নেশ ভার্মার মতে, ১৮৫৭ সালে আমেঠি রাজপরিবার মন্দিরটি নির্মাণ করে। ১৮২০-১৮৩০ দশকের সময় জেমস প্রিন্সেপ বেনারস টাকশালের মুদ্রা পরীক্ষক ছিলেন। এসময় তিনি বেনারসের একাধিক চিত্র আঁকেন, একটি চিত্রে রত্নেশ্বর মহাদেব মন্দির অন্তর্ভুক্ত। তিনি মন্তব্য করেছিলেন যে মন্দিরের প্রবেশদ্বারটি যখন পানির নিচে ছিল, তখন পুরোহিত পূজা পরিচালনার জন্য জলে ডুব দিতেন।
১৮৬০ এর দশকের তোলা স্থিরচিত্রে মন্দিরটিকে হেলে থাকতে দেখা যায়নি। আধুনিক স্থিরচিত্রগুলিতে প্রায় ৯ ডিগ্রি হেলানো দেখানো হয় (পিসার টাওয়ারটি প্রায় ৫ ডিগ্রি ঝুঁকে থাকে)। মন্দিরটি ত্রুটিযুুুক্ত ভিত্তি ও ভিত্তিস্তরে পলিমাটি সরে যাওয়ার জন্য হেলে পড়ছে। ২০১৫ সালে এক বজ্রপাতে এর চূড়ার কিছু অংশ ধসে পড়ে।
অবস্থান
রত্নেশ্বর মন্দিরটি মণিকর্ণিকা ঘাটের তারকেশ্বর মহাদেব মন্দিরের সামনে অবস্থিত তারকেশ্বর মন্দিরটি ১৭৯৫ সালে রানী অহল্যাবাঈ হোলকার নির্মাণ করেছিলেন। বলা হয়, তারকেশ্বর মন্দিরের স্থানে শিব তারক মন্ত্র(পরিত্রাণের মন্ত্র) পাঠ করেছিলেন। দুটি মন্দিরের মধ্যে একটি ফাঁকা স্থান রয়েছে। ১৮৩২ সালে, জেমস প্রিন্সেপ, তার একটি অঙ্কিত চিত্রে এই ফাঁকা স্থানটিকে বেনারসের সবচেয়ে পবিত্র স্থান হিসাবে অভিহিত করেছিলেন। ১৮৬৫ সালের একটি ছবিতে মন্দিরটিকে বিষ্ণুপদ মন্দির হিসাবে অভিহিত করা হয়েছে। সম্ভবত এটি আশেপাশে ভগবান বিষ্ণুর চরণ পাদুকা সমেত গণেশ মন্দির থাকায় এই নামকরণ করা হয়েছিল। একই স্থান ১৯০৩ সালের একটি মুদ্রণে একটি সতী র স্থান ছিল বলে জানা যায়।
মাইকেল ক্রাউডার
মাইকেল ক্রাউডার (৯ জুন ১৯৩৪ – ১৪ আগস্ট ১৯৮৮) একজন ব্রিটিশ ইতিহাসবিদ এবং লেখক ছিলেন, যিনি আফ্রিকার ইতিহাস এবং বিশেষ করে পশ্চিম আফ্রিকার ইতিহাসের উপর তার বইগুলির জন্য উল্লেখযোগ্য।
চিদম্বরম নটরাজ মন্দির
ভারতের দক্ষিণাংশে তামিলনাড়ুর চিদম্বরমে অবস্থিত নটরাজ মন্দিরটি শিবের নৃৃত্যরত নটেশরূপ স্বয়ং নটরাজকে উৎসর্গীকৃত একটি হিন্দু মন্দির, যা চিদম্বরম নটরাজ মন্দির বা তিল্লাই নটরাজ মন্দির নামেও সমান প্রসিদ্ধ৷ শুরুর দিকে এই মন্দিরে শিবমূর্তির সম্পর্কে বেশকিছু পৌরাণিক কাহিনীর প্রচলন হয় এবং সংলগ্ন শহরটির তার তিল্লাই নামটি পায়৷ পরবর্তীকালে তিল্লাই নামটি শিবের চিদম্বরম নামে পরিবর্তিত হয়ে যায়৷ চিদম্বরমনামের আক্ষরিক অর্থ "জ্ঞানের আবহ" বা " যার চিৎ অর্থাৎ মন অম্বরে বা দিগন্তে বিস্তৃৃত"৷ মন্দিরের শিল্পকলা ও স্থাপত্য শৈলী আধ্যাত্মিকতা, সৃৃজনশীলতা এবং দৈবত্বের মিলন ঘটিয়েছে৷ মন্দিরগাত্রের কারুকার্য দ্বারা ভরত মুনির বর্ণিত নাট্যশাস্ত্রের ১০৮টি করণকেই ফুঁটিয়ে তোলা হয়েছে, যার দর্শিত মুদ্রাগুলি ভারতীয় শাস্ত্রীয় নৃত্য ভরতনাট্যমকে সমৃৃদ্ধ করেছে৷ এই মন্দিরটি পঞ্চভূত স্থলমের অন্যতম প্রতিনিধি শিবের প্রতি উৎসর্গীকৃত।
চিদম্বরম শহর চোল সাম্রাজ্যের রাজধানী থাকাকালীন খ্রিস্টীয় দশম শতাব্দীতে মন্দিরটি শেষবারের মতো পুণর্নির্মাণ ও সংস্কার করা হয়, যা এটিকে দক্ষিণ ভারতের অন্যতম প্রাচীন উদ্বর্তিত ও বর্তমান কার্যকর মন্দিরগুলির একটি করে তুলেছে৷ খ্রিস্টীয় দশম শতাব্দীতে চোল সাম্রাজ্যের শাসকরা তাদের গৃৃহদেবতা নটরাজ ও তার মন্দির সংস্কারের পরবর্তী দুই দশক পর থেকে মন্দিরটির ওপর বারংবার বহিরাক্রমণ হওয়া স্বত্ত্বেও তার পুণর্নির্মাণ, সংস্কার ও মন্দির প্রাঙ্গণ বিস্তৃৃত করার কাজ থেমে থাকেনি৷ মন্দিরগুলিকে পোক্ত করে তা টিকিয়ূ রাখার জন্য দ্বাদশ ও ত্রয়োদশ শতাব্দীর শেষের দিকে একাধিক পরিকল্পনা গৃহীত হয় এবং পরবর্তীকালে ঐ একই পদ্ধতিতে তার সংস্কার করা হয়৷ মন্দিরে নটরাজরূপে শিব অধিষ্ঠিত হওয়ার সাথে হিন্দুধর্মের অন্যান্য ধারা যেমন শাক্ত ও বৈষ্ণব ধারাগুলির ভক্তিপুর্বক প্রভাব ও লক্ষ্য করা যায়৷ দক্ষিণ ভারতীয় রীতিতে চিদম্বরম মন্দিরপ্রাঙ্গণে প্রাথমিকভাবে দেবীমূর্তি বা আম্মান প্রকাশ পাওয়ার সাথে সাথে খ্রিস্টীয় ত্রয়োদশ শতাব্দীর প্রাককালর মধ্যে রথসহ সূর্যদেব, গণেশ মূর্তি, মুরুগান, বিষ্ণুর মন্দির, অন্যতম প্রাচীন জলাধার "শিবগঙ্গা জলক্ষেত্র" ছাড়াও বিশালাকৃতি মণ্ডপ, তীর্থযাত্রীদের জন্য সুবন্দোবস্ত ছত্র, দেব-দেবীর মূর্তির জন্য অম্বলম, সভা ও অন্যান্য অট্টালিকা প্রভৃতি নির্মান শুরু হয়৷ স্বয়ং শিব এস্থানে নটেশ নটরাজবেশে মন্দিরের স্বর্ণসভা বা "কনক সভা"য় স্বর্ণ প্রকাশক বা "পোন অম্বলম" আনন্দতাণ্ডব রূপে বিরাজমান৷
হিন্দুধর্মে শৈব্যধারার লিঙ্গায়েতদের মধ্যে তীর্থযাত্রাকালে শিবের পাঁচটি লিঙ্গম্মন্দির বা শিবপ্রকাশক মন্দিরের মধ্যে একটি হলো চিদম্বরম নটরাজ মন্দির৷ এছাড়াও তামিলনাড়ুতে শিব পঞ্চসভার একটি হলো এই মন্দির৷ এছাড়াও শিবরাত্রির দিন নিয়ম মেনে মন্দিরচত্বরে দেবতার নিকট নৃৃত্যকলা প্রদর্শন ও বার্ষিক নৃৃত্যাঞ্জলি অনুষ্ঠান সম্পন্ন হয়৷
নামকরণের ইতিহাস
দক্ষিণ ভারতের তামিলনাড়ু রাজ্যের অন্যান্য একাধিক মন্দিরনগরীর মতো চিদম্বরম শহরটিও একটি মন্দিরনগরী৷ শহরটির নাম জনপরিচিতি পেয়েছে শহরের একটি অঞ্চলে এক বিশেষ প্রজাতির গাছের বাহুল্যর জন্য, যা চিদম্বরম নটরাজ মন্দির চত্বর এবং তার সংলগ্ন অঞ্চলেও প্রচুর পরিমানে দেখা যায়৷ লুক্কাইত দেবমূর্তিও সম্ভবত সেই গাছের বন থেকে খুঁজে পাওয়া যায়৷ শহরটির পুরাতন নাম তিল্লৈ (বা তিল্লাই) যা মূলত "তিল্লাইবনম" থেকে এসেছে৷ এই তিল্লাই গাছ এক প্রকার লবণাম্বুজ গাছ যা এই অঞ্চল এবং তার আশেপাশের পিচাবরম লবণাম্বুজ অরণ্যের জলাভূমিতে জন্মে থাকে৷ এই তিল্লাই গাছ বাংলার সুন্দরবন অঞ্চলেও জন্মায় যা গেওয়া নামে পরিচিত৷
খ্রিস্টীয় দশম শতাব্দীতে মন্দির নগরটি চোলদের রাজধানীর মর্যাদা পায়৷ তারাই শহরটিরকে তিল্লাই এর বদলে নতুন চিদম্বরম নাম দেন এবং তাদের কুলদেবতা নটরাজ শিবকে উদ্দেশ্য করে পুরাতন নটরাজ মন্দিরটির সংস্কার করান সংস্কৃত চিদম্বরম অর্থ বিশ্লেষণ ছাড়াও তামিল ভাষায় এর অন্যরকম অর্থ বিশ্লেষণ রয়েছে৷ স্থানীয়রা মনে করেন "চিদম্বরম" শব্দটি তামিল শব্দ "চিত্রাম্বলম" (বা চিত্তাম্বলম) থেকেই এসেছে, যার আক্ষরিক অর্থ জ্ঞানের আবহ বা জ্ঞানের প্রকাশ৷ শব্দ বিশ্লেষণ করলে পাওয়া যায় "চিত্ত" বা "চিত্থু", যার অর্থ জ্ঞান বা চেতনা এবং "অম্বলম" বলতে এখানে প্রকাশ বা পরিবেশকে বোঝানো হয়েছে৷ এই যুগ্ম শব্দের মেলবন্ধন নটরাজ শিবকে উদ্দেশ্য করেই এসেছে, কারণ স্থানীয় সংস্কৃতিতে তিনিই মহাজাগতিক নটেশ বা নৃত্যকলার গুরু এবং তিনিই সেই জ্ঞানের প্রকাশক৷ আবার ভাষাবিদ জেমস লোশ্তেফিল্ড "চিদম্বরম" শব্দটির অর্থ "চিন্তা দ্বারা আবৃৃত" হতে পারে বলেও দাবী করেছেন৷
মধ্যযুগীয় একাধিক হিন্দু পুঁথিতে এই শহর এবং মন্দিরের বিশেষ উল্লেখ পাওয়া যায়৷ চিদম্বরম শহর ছাড়াও উল্লিখিত তার একাধিক নামগুলি হলো; পুণ্ডরীকপুরম, ব্যাঘ্রপুরম, শ্রীরামপুরম, পুলিয়ূর, চিত্রকূট ইত্যাদি৷ এছাড়াও পল্লবযুগের বিভিন্ন নথিপত্রে এবং উত্তর ভারতের একাধিক ধর্মীয় পুঁথিতে চিদম্বরম নটরাজকে কনকসভানাথম, পোন্নম্বলম, ব্রহ্মাস্ত্রপুরী এবং ব্রহ্মাপুরী বলে অভিহিত করা হয়েছে৷
অবস্থান
নটরাজ মন্দিরটি ভারতের দক্ষিণ পূর্ব দিকে অবস্থাত তামিলনাড়ু রাজ্যের পূর্বপ্রান্তে অবস্থিত৷ মন্দিরটি কাবেরী নদীর বামদিকের উপনদী কোল্লিড়ম নদী থেকে ৫ কিলোমটার উত্তরে এবং পূর্বদিকে অবস্থিত বঙ্গোপসাগর থেকে ১৫ কিলোমিটার পশ্চিমে অবস্থিত৷ এটি রাজ্যের সদর চেন্নাই থেকে ২২০ কিলোমিটার দক্ষিণে অবস্থিত৷ সবচেয়ে কাছের বিমানবন্দরটি হলো ৬০ কিলোমিটার উত্তরে পুদুচেরিতে অবস্থিত পুদুচেরি বিমানবন্দর (আন্তর্জাতিক বিমান পরিবহন সংস্থা সূচক: পিঅনওয়াই, আইসিএও বিমানবন্দর কোড: ভিওপিসি)৷ ৩২ নং জাতীয় সড়ক (পুরানো সংখ্যায়ন: এনএইচ ৪৫এ) চিদম্বরম শহরর ওপর দিয়ে দীর্ঘায়িত৷ তামিলনাড়ু রাজ্য পরিবহন নিগম এবং একাধিক বেসরকারী সংস্থা পরিবহন ব্যবস্থার মাধ্যমে রাজ্যের অন্যান্য বৃহত্তর শহরের সাথে এই শহরটির সংযোগ স্থাপন করেছে৷ শহরটি প্রাত্যহিক রেল যোগাযোগের মাধ্যমে দক্ষিণ ভারতের বিভিন্ন শহর ও পর্যটন স্থলের সাথে সরাসরি যুক্ত৷
চিদম্বরম মন্দির নগরে অবস্থিত নটরাজ মন্দির চত্বর মোটামুটিভাবে ৪০ একর ক্ষেত্রফলে বিস্তৃৃত, যার কেন্দ্রস্থলে একটি বর্গাকার আঙিনাও রয়েছে৷ মন্দির পার্শ্বস্থ রাস্তাগুলি পূর্ব-পশ্চিম ও উত্তর-দক্ষিণে পরিকল্পনামাফিক অক্ষ বরাবর দীর্ঘায়িত৷ মন্দিরের পরিধির দিকে দ্বিস্তরবিশিষ্ট দেওয়াল এবং তার মাঝে একটি মনোরম উদ্যান রয়েছে৷ মন্দিরের চারদিকে চারটি প্রবেশদ্বার রয়েছে৷
ইতিহাস
নটরাজ শিব এবং তার প্রশান্ত আনন্দ তাণ্ডব রূপ হিন্দু শিল্প-সংস্কৃতির একটি প্রাচীনতম ধারণা৷ "তত্ব নিধি" সহ একাধিক হিন্দু বইতে তার এই রূপের উল্লেখ রয়েছে, যেখানে শিব তাণ্ডবের সাতটি রূপ এবং তাদের আধ্যাত্মিক প্রতীকের বিবরণ আছে৷ আবার "কাশ্যপ শিল্প" প্রাচীন বইটিতে ১৮ টি নৃত্যরূপসহ মূর্তিতাত্ত্বিক বিবরণ, মুদ্রার নির্দেশ এবং ভরত মুনির বর্ণিত প্রাচীন নাট্য শাস্ত্র গ্রন্থের ১০৮ টি ভিন্ন মুদ্রা, তার গুরুত্ব এবং অন্যান্য সূক্ষ্মতা লিপিবদ্ধ রয়েছে৷ পরিত্রান এবং নটরাজ শিবের ভাস্কর্য ভারতীয় অপমহাদেশের বিভিন্ন স্থানে পাওয়া যায়৷ এর মধ্যে কিছু রয়েছে খ্রিস্টীয় ষষ্ট শতকে তৈরী এবং অন্যান্য বেশির্ভাগ পুরাতাত্ত্বিক মূর্তিই আইহোল এবং বাদামী গুম্ফামন্দিরে পাওয়া গিয়েছে৷
এই ঐতিহ্যশালী ঐতিহাসিক চিদম্বরম নটরাজ মন্দিরটি কবে তৈরী, কার আমলে তৈরী তার ইতিহাস কোথাও লিপিবদ্ধ না থাকায় বিষয়টি আজ অবধি স্পষ্ট নয়৷ ষষ্ট শতাব্দীর প্রথম মন্দির সংস্কারের কথা বাদ দিলে সবচেয়ে প্রথম মন্দিরটির সংস্কারের লিখিত প্রমাণ পাওয়া যায় খ্রিস্টীয় দশম শতাব্দীতে শুরুর দিকে প্রথম আদিত্য চোলের আমলে এরপর আবার মন্দিরটির উল্লেখ পাওয়া যায় ঐ শতকেই চোলরাজ প্রথম পরন্তকের আমলে৷  চোল রাজাদের কাছে নটরাজ ছিলেন তাদের কুলনায়ক বা কুলদেবতা এবং তাকে কেন্দ্র করেই চোলদের রাজধানী চিদম্বরম গঠন করা হয়েছিলো৷ ঐসময়ের প্রাপ্ত শিলালেখ বা নথিপত্রের প্রমাণ থেকে এটা ভালভাবে আন্দাজ করা যায় যে চোল নেতৃত্ব এবং চিন্তাভাবনায় শিবভক্তি এবং হিন্দুধর্মের আগম শিক্ষার বেশ গুরুত্ব ছিলো৷
৯০৭ থেকে ৯৫৫ খ্রিষ্টাব্দ পর্যন্ত চোলরাজ প্রথম পরন্তকের রাজত্ব চলাকালীন সময় থেকে প্রাপ্ত তাম্রলিপিতে তিনি নিজেকে "নটরাজ শিবের চরণকমলের সেবক সামান্য পতঙ্গ বলে উল্লেখ করেছেন৷ তিনি নটরাজের উদ্দেশ্যে সোনার পাটের তৈরী স্থান, হেমসভা, চিৎসভা, হিরণ্যসভা এবং কনকসভা তথা মন্দিরের অন্যান্য একাধিক মন্ডপ ও পূণ্যার্থীদের জন্য পান্থশালা নির্মান করেছিলেন৷ তাকে "পোন বেইণ্ডা পেরুমল" বলে ধরা হয়, যার আক্ষরিক অর্থ "সেই মহাবীর যিনি স্বর্ণাবরক", যিনি চিদম্বরম মন্দিরকে স্বর্ণাবৃত করছিলেন৷ চোলরাজ প্রথম আদিত্য এবং প্রথম পরন্তক উভয়েই মন্দিরের দেওয়ালে শিল্প ভাস্কর্যের মাধ্যমে মাহাত্য বিবৃৃতির বদ্ধ পরিকর ছিলেন৷ তারা দক্ষিণ ভারতে পুরানো ইটে গাঁথনি এবং কাঠের পরিকাঠামো সংকুল বিপুল সংখ্যক মন্দিরকে নতুন আকর্ষনীয় রূপ দিতে ও নতুন মন্ডপ তৈরীতে করতে সচেষ্ট ছিলেন৷
৯৮৫ থেকে ১০১৩ খ্রিষ্টাব্দ অবধি চলাকালীন প্রথম রাজরাজ চোলের শাসনকালে রাজ্যসভায় "তেবরম" সম্বন্ধ্যে সংক্ষিপ্ত উদ্ধৃতাংশ জানার পর তিনি নায়ন্মারের ৬৩ টি মন্ত্রোদ্ধটি উদ্ধারে উৎসাহ দেখান৷ তিনি নটরাজ মন্দিরের প্রধান পুজারী নম্বিয়াণ্ডার নম্বির সাহায্যপ্রার্থী হন৷ এটা বিশ্বাস করা হয় যে দৈব মধ্যবর্ত্তিতার সাহায্যে নম্বিয়াণ্ডার নম্বি একাধিক লিপি উদ্ধার করেন৷ তিল্লাই নটরাজ মন্দিরের পরিপার্শ্বের দ্বিতীয় কক্ষ থেকে প্রাপ্ত কাডিজাম পাতায় লেখা এই হস্তলিপি উদ্ধারকালেই সাদা পিঁপড়ে দ্বারা আধখাওয়া অবস্থাতে ছিলো৷  মন্দিরের দিক্ষীত ব্রাহ্মণরা কিছু ক্ষেত্রে রাজরাজ চোলের সাথে মতবিরোধ করে এবং তারা দাবী করেন যে "নালবর" তথা চতুর্সন্যাসী তিরুনাবুক্করসর আদি অনুমতি না দিলে ও তাদের পদধুলি না পড়লে তারা মন্দিরের দিব্যদরজা এবং কক্ষগুলি খুলতে দেবেন না৷  রাজরাজ চোল ধূর্ততার সাথে চতুর্সন্যাসীর মূর্ত্তি নির্মান করান এবং মূর্ত্তিগুলিকে সুসজ্জিত পদযাত্রা করা মন্দিরে আনয়ন করেন৷ এভাবে তিনি পণ্ডিতদের সাথে তর্কে জয়ী হন বলে শোনা যায়৷ এই ঘটনার পর থেকে রাজরাজ চোল "তিরুমুরৈ কণ্ড চোলন" অর্থাৎ তিরুমুরাইয়ের রক্ষণকর্তা নাম পান৷
দ্বিতীয় আপোল্লোদোতোস
দ্বিতীয় আপোল্লোদোতোস (Ἀπολλόδοτος Β΄) একজন ইন্দো-গ্রিক রাজা ছিলেন, যিনি আনুমানিক ৮০ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ৮৫ খ্রিস্টপূর্বাব্দ থেকে ৬০ খ্রিস্টপূর্বাব্দ পর্য্যন্ত রাজত্ব করেন। তিনি ইন্দো-সিথিয় শাসক মাউয়েস দ্বারা অধিকৃত ইন্দো-গ্রিক রাজ্যের অধিকাংশ নিজের রাজ্যের অন্তর্গত করতে সক্ষম হন। এবং পরবর্তী কয়েক দশকের জন্য ঐ অঞ্চলে ইন্দো-সিথিয় জাতির রাজত্বের অবসান ঘটান।
মুদ্রা
দ্বিতীয় আপোল্লোদোতোসের নামাঙ্কিত দ্বিভাষী মুদ্রাগুলির এক পিঠে গ্রিক লিপিতে আপোল্লোদোতোউ বাসিলেওস মেগালোউ সোতেরোস কাই ফিলোপাতোপোস (ΑΠΟΛΛΟΔΟΤΟΥ ΒΑΣΙΛΕΩΣ ΜΕΓΑΛΟΥ ΣΩΤΗΡΟΣ ΚΑΙ ΦΙΛΟΠΑΤΟΡΟΣ) এবং অপর পিঠে খরোষ্ঠী লিপিতে ত্রাতারস মহারাজস অপলতস কথাটি উৎকীর্ণ রয়েছে। তিনি বেশ কিছু রৌপ্য মুদ্রা প্রচলন করেন, যার এক পিঠে দিয়াদেম পরিহিত নিজের প্রতিকৃতি এবং অপর পিঠে এথেনার চিত্র মুদ্রিত রয়েছে। একটি মুদ্রায় অশ্বারূঢ় একজন রাজার চিত্র রয়েছে, যা মুদ্রাবিদদের মতে মহান আলেকজান্ডারের চিত্র। দ্বিতীয় আপোল্লোদোতোসের ব্রোঞ্জ মুদ্রায় অ্যাপোলোর চিত্র মুদ্রিত রয়েছে। তার বেশ কিছু মুদ্রার গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না। দ্বিতীয় আপোল্লোদোতোস ইন্দো-সিথিয় শাসক মাউয়েসের মুদ্রায় নিজের নাম খোদাই করেন।
চেক ক্রিকেট ইউনিয়ন
চেক ক্রিকেট ইউনিয়ন (চেক: Českomoravský Kriketový Svaz, ČMKS) হল চেক প্রজাতন্ত্রের জাতীয় ক্রিকেট নিয়ন্ত্রক সংস্থা। এটি আইসিসির পাশাপাশি ইউরোপীয় ক্রিকেট কাউন্সিল-এরও সদস্য।
ইতিহাস
চেক প্রজাতন্ত্রে প্রথম ক্রিকেট ম্যাচটি ১৯৯৭ সালে খেলা হয়েছিল, এবং ২০০০ সালে খেলার বিকাশকে এগিয়ে নিয়ে যাওয়ার জন্য ČMKS স্থাপন করা হয়েছিল। ČMKS ঘরোয়া লীগ পরিচালনা করে এবং ভিনোর ক্রিকেট গ্রাউন্ডে একটি ক্রিকেট-নিবেদিত সুবিধা পরিচালনা করে, যেখানে দুটি ক্ষেত্র রয়েছে, যা ২০১২ সাল থেকে চালু রয়েছে।
সদস্য
উৎস:
শাহনাজ ওয়াজির আলি
শাহনাজ ওয়াজির আলি|থাম্ব শাহনাজ ওয়াজির আলি হলেন একজন পাকিস্তানি রাজনীতিবিদ যিনি ২০০৮ সালের মে থেকে ২০১৩ সালের মে পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
রাজনৈতিক জীবন
২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন।  তাকে প্রধানমন্ত্রী ইউসুফ রাজা গিলানির কেন্দ্রীয় মন্ত্রিসভায় অন্তর্ভুক্ত করা হয়েছিল এবং তাকে সামাজিক খাতে প্রধানমন্ত্রীর উপদেষ্টা করা হয়েছিল।
২০১২ সালে, তিনি রাজ্য মন্ত্রীর পদমর্যাদার সাথে প্রধানমন্ত্রী রাজা পারভেজ আশরাফের বিশেষ সহায়িকা হিসাবে নিযুক্ত হয়েছিলেন।
মিথুন (জ্যোতিষশাস্ত্র)
মিথুন (♊) হল রাশিচক্রের তৃতীয় জ্যোতিষশাস্ত্রের প্রতীক যার উদ্ভব মিথুন তারকামণ্ডল থেকে। গ্রীষ্মমন্ডলীয় রাশিচক্র অধীনে, ২১শে মে থেকে ২১শে জুনের মধ্যে সূর্য প্রতীক পরিক্রম করে। মিথুনরাশি প্রতীক ডায়াসকিউরির উপর ভিত্তি করে। মিথুন রাশিতে জন্ম নেয়া ব্যক্তিদের জ্যোতিষ শাস্ত্র মতে মিথুন রাশির জাতক বলা হয়ে থাকে।
মাসুদুর রহমান বৈদ্য
মাসুদুর রহমান বৈদ্য (১৯৬৮ - ২৬ এপ্রিল ২০১৫) একজন ভারতীয় সাঁতারু ছিলেন, যিনি বিশ্বের প্রথম প্রতিবন্ধী সাঁতারু হিসেবে জিব্রাল্টার প্রণালী সাঁতার কেটে পার হন।
সংক্ষিপ্ত জীবনী
মাসুদুর রহমান বৈদ্য ১৯৬৮ খ্রিষ্টাব্দে ভারতের পশ্চিমবঙ্গ রাজ্যের উত্তর চব্বিশ পরগণা জেলার বল্লভপুর গ্রামে এক দরিদ্র পরিবারে জন্মগ্রহণ করেন। তার পিতা স্থানীয় মসজিদের ইমাম ছিলেন। দশ বছর বয়সে রেল দুর্ঘটনায় হাটুর নীচ থেকে মাসুদুরের দুটি পা কাটা পড়ে। ১৯৮৯ খ্রিষ্টাব্দে মহারাষ্ট্রের পুণে শহরে আর্টিফিসিয়াল লিম্ব সেণ্টার দ্বারা আয়োজিত সতেরোটি সাঁতার প্রতিযোগিতার মধ্যে ষোলটিতে মাসুদুর প্রথম হন। এরপর তিনি গঙ্গার বুকে পাণিহাটি থেকে আহিরিটোলা পর্য্যন্ত সাঁতার কেটে পঞ্চম ও মুর্শিদাবাদ জেলায় একাশি কিলোমিটার দীর্ঘ সাঁতার প্রতিযোগিতায় পঞ্চম স্থান অধিকার করেন। ১৯৯৭ খ্রিষ্টাব্দে তিনি এশিয়ার প্রথম প্রতিবন্ধী সাঁতারু হিসেবে ইংলিশ চ্যানেল অতিক্রম করেন। ২০০১ খ্রিষ্টাব্দে তিনি বিশ্বের প্রথম প্রতিবন্ধী সাঁতারু হিসেবে জিব্রাল্টার প্রণালী অতিক্রম করেন। এই প্রণালী পার করতে গিয়ে তিনি স্পেনের তারিফা দ্বীপ থেকে মরক্কোর উপকূল পর্য্যন্ত বাইশ কিলোমিটার চার ঘণ্টা কুড়ি মিনিট সময় নেন। শেষ জীবনে তিনি রক্তাল্পতায় ভুগছিলেন। তার বিভিন্ন অঙ্গ প্রত্যঙ্গ বিকল হয়ে যাওয়ায় ২০১৫ খ্রিষ্টাব্দের ২৬ শে এপ্রিল কলকাতা শহরের একটি হাসপাতালে তার মৃত্যু হয়।
ডেভিড সি ডগলাস
ডেভিড চার্লস ডগলাস (১৮৯৮-১৯৮২) কেমব্রিজ বিশ্ববিদ্যালয় এবং অক্সফোর্ড বিশ্ববিদ্যালয়ের নর্মান যুগের একজন ইতিহাসবিদ ছিলেন। তিনি ১৯৬৩ সালে অক্সফোর্ড বিশ্ববিদ্যালয়ে ইংরেজি ইতিহাসের ফোর্ডের প্রভাষক হিসাবে যোগদান করেন, এবং ১৯৩৯ সালে জেমস টেইট ব্ল্যাক মেমোরিয়াল পুরস্কার বিজয়ী হন।
মন্তব্য
<references group="" responsive="1">
তুলুজের যুদ্ধ (৭২১)
তুলুজের যুদ্ধ (Bataille de Toulouse) হলো আল-আন্দালুসের উমাইয়া ও আকুইটানিয়ান বাহিনীর মধ্যে সংঘটিত যুদ্ধ। যুদ্ধে উমাইয়া ওয়ালী (গভর্নর-জেনারেল) আল-সাম ইবনে মালিক আল-খাওলানির নেতৃত্বে তুলুজ শহর ঘেরাওকারী উমাইয়া মুসলিম সেনাবাহিনীর বিরুদ্ধে ডিউক ওডো দ্য গ্রেটের নেতৃত্বে অ্যাকুইটানিয়ান খ্রিস্টান সেনাবাহিনীর বিজয় অর্জিত হয়। চূড়ান্ত অ্যাকুইটানিয়ান বিজয় উমাইয়া নিয়ন্ত্রণের পশ্চিমে নারবোন থেকে অ্যাকুইটাইনের দিকে ছড়িয়ে পড়া রোধ করে।
যুদ্ধ
আল-সামের সেনাবাহিনীতে অবরোধ ইঞ্জিন, পদাতিক বাহিনী, কয়েকটি অশ্বারোহী এবং ভাড়াটে সৈন্যের পাশাপাশি বাস্ক স্লিঞ্জার অন্তর্ভুক্ত ছিল। তুলুজ শহর অবরোধকালে এটি তখন অ্যাকুইটেইনের সবচেয়ে গুরুত্বপূর্ণ শহর ছিল। ডিউক ওডো দ্য গ্রেট, যিনি ইউডেস নামেও পরিচিত, যখন শহরটি অবরুদ্ধ ছিল তখন তিনি শহরে ছিলেন না বরং সাহায্যের সন্ধানে চলে গিয়েছিলেন। তিনি ক্যারোলিঙ্গিয়ান রাজা চার্লস মার্টেলের কাছ থেকে সহায়তা চান, যিনি সাহায্যের পরিবর্তে তার দক্ষিণের প্রতিদ্বন্দ্বীকে অপেক্ষা করতে এবং পরাজয় দেখতে পছন্দ করেছিলেন।
ওডো তিন মাস পরে অ্যাকুইটানিয়ান, গ্যাসকন এবং ফ্রাঙ্কিশ সৈন্যদের সাথে ফিরে আসেন এবং শহরটি আত্মসমর্পণ করতে যাওয়ার সাথে সাথে ৯ ই জুন উমাইয়া আক্রমণকারী বাহিনীকে আক্রমণ করে। ফ্রাঙ্কিশ সৈন্যদের সঠিক উৎস নিশ্চিত নয়, তবে তারা সম্ভবত দক্ষিণ অ্যাকুইটানিয়ান অঞ্চল থেকে এসেছিল, উদাহরণস্বরূপ, নিম্ন রোনে, যেখানে প্রাকৃতিক ফ্রাঙ্করা কয়েক দশক বা শতাব্দী আগে বসতি স্থাপন করেছিল। ওডো মূলত পালিয়ে যাওয়ার পরে, উমাইয়ারা অত্যধিক আত্মবিশ্বাসী হয়ে ওঠে এবং তাদের অবরোধ শিবিরের চারপাশে শক্তিশালী বাহ্যিক প্রতিরক্ষা বজায় রাখা বা ক্রমাগত স্কাউটিং কোনওটিই করেনি। ফলে, ওডো যখন ফিরে আসেন, তখন তিনি অবরোধকারী বাহিনীর উপর আক্রমণ শুরু করতে সক্ষম হন। যা ছিল পেছন থেকে এবং দেয়ালের মধ্যে থাকা বাহিনী থেকে। বিস্মিত উমাইয়ারা প্রথম আক্রমণে ছড়িয়ে ছিটিয়ে পড়ে। ওডোর বাহিনী যারা বিশ্রাম নিচ্ছিল এবং অস্ত্রশস্ত্র ছাড়াই পালিয়ে গিয়েছিল তাদের হত্যা করে।
আল-সাম ইবনে মালিক আল-খাওলানি তার বাহিনীর একটি অংশ নিয়ে পালিয়ে যেতে সক্ষম হন, আনবাসা ইবনে সুহাইম আল-কালবিকে (৭২১-৭২৫) গভর্নর হিসাবে রেখে এর অল্প সময়ের মধ্যেই মারা যান, যুদ্ধে জড়িত সৈন্যদের সংখ্যা ওডোর পক্ষ (আল-মাক্কারি) থেকে প্রায় ৩০০,০০০ এবং আক্রমণকারী উমাইয়া সৈন্যদের ৩৭৫,০০০ এ ব্যাপকভাবে বৃদ্ধি পেয়েছে। পরিসংখ্যানগুলি সংঘর্ষের মাত্রা সম্পর্কে মোটামুটি ধারণা দেয়। পোপ দ্বিতীয় গ্রেগরিকে লেখা এক চিঠিতে ওডো বলেন, তিনি একদিনে ৩,৭৫,০০০ সারাসেনকে হত্যা করেছেন এবং তার ১,৫০০ সৈন্যকে হারিয়েছেন।
লিবার পন্টিফিকালিস অনুসারে যুদ্ধের সাথে একটি অলৌকিক ঘটনা জড়িত: পোপ দ্বিতীয় গ্রেগরি ৭২০ সালে ওডোকে "তিনটি আশীর্বাদযুক্ত স্পঞ্জ / রুটির ঝুড়ি" পাঠিয়েছিলেন, যা ডিউক বাগদানের ঠিক আগে পর্যন্ত রেখেছিলেন। তিনি তুলুজে তার সৈন্যদের খাওয়ার জন্য এর ছোট অংশ বিতরণ করেন এবং যুদ্ধের পরে জানা গিয়েছিল যে রুটি খেয়েছিল এমন কেউ মারা যায়নি বা আহত হয়নি।
ফলাফল
আরব ইতিহাসবিদরা একমত যে তুলুসের যুদ্ধ আরবদের জন্য একটি সম্পূর্ণ বিপর্যয় ছিল। পরাজয়ের পরে, কিছু উমাইয়া কর্মকর্তা এবং সৈন্য পালিয়ে যেতে সক্ষম হয়েছিল, তাদের মধ্যে আবদুল রহমান আল গাফিকিও ছিলেন। যাইহোক, সংঘর্ষ অনির্দিষ্টকালের জন্য উমাইয়া সম্প্রসারণ উত্তরদিকে বন্ধ করে দেয়। আল-আন্দালুস সেই সময় একটি নতুন পোস্ট-গোথিক অর্ডারে পুনরায় সংগঠিত হয়েছিল। উমাইয়ারা গলের দক্ষিণে (৭২৫ সালে আউতুন পর্যন্ত) বেশ কয়েকবার সামরিক অভিযান চালিয়েছিল, তবে উত্তর-পশ্চিমে নতুন গুরুতর অভিযান এড়ায়।
কিছু লেখক এই দুর্ভাগ্যজনক বাগদানকে তুলুসের বালাত আল শুহাদা বলে অভিহিত করেছেন; অন্যরা এই নামটিকে একচেটিয়াভাবে পয়েটিয়ার্সের যুদ্ধের (তুর) সাথে সংযুক্ত করে। মিডোসের মতে, এটি পরবর্তী ৪৫০ বছর ধরে আল-আন্দালুস মুসলমানদের স্মৃতিতে স্মরণী ছিল যদিও তা পোইটিয়ার্স যুদ্ধের বিপরীতে, যা আকারে ছোট একটি যুদ্ধ হিসাবে অনুষ্ঠিত হয়েছিল।
আলোচনা
কিছু ঐতিহাসিক বিশ্বাস করেন যে তুলুজের যুদ্ধ পরবর্তী এবং আরও বেশি উদযাপিত তুরের যুদ্ধের (১০ অক্টোবর ৭৩২, ট্যুরস এবং পয়েটিয়ার্সের মধ্যে) তুলনায় ইউরোপে মুসলমানদের বিজয়কে বেশি থামিয়ে দিয়েছিল, তবে এটি অত্যন্ত সমস্যাযুক্ত: এমনকি আরবরা তুলুজে জিতলেও এই অঞ্চলের নিয়ন্ত্রণ বজায় রাখতে তাদের ফ্রাঙ্কদের জয় করতে হত। যাইহোক, প্রায় সমস্ত ইতিহাসবিদ একমত হন যে তুলুসে খ্রিস্টান বিজয় একটি ম্যাক্রো-ঐতিহাসিক অর্থে গুরুত্বপূর্ণ ছিল কারণ এটি চার্লস মার্টেলকে ক্ষমতার উপর তার দখল কে শক্তিশালী করতে এবং অভিজ্ঞ সেনাবাহিনী গড়ে তোলার জন্য অত্যন্ত প্রয়োজনীয় সময় দিয়েছিল যা এগারো বছর পরে তুরে তাকে এত ভাল অবস্থানে দাঁড় করিয়েছিল। তুলুজ এবং ট্যুরসের মধ্যে এগারো বছর কোনও প্রশ্ন ছাড়াই তাকে পুরোপুরি ক্ষমতা সুরক্ষিত করতে, তার সৈন্যদের আনুগত্যকে অনুপ্রাণিত করতে এবং সর্বাধিক গুরুত্বপূর্ণভাবে, ৭৩২ সালে এত দৃঢ়ভাবে দাঁড়িয়ে থাকা প্রবীণদের মূল খনন করার সময় দিয়েছিল।
যদিও বোর্দোতে পরাজয়ের পরে ওডো ইতিহাসে ম্লান হয়ে গেলেও, তুলুসের যুদ্ধটি গুরুত্বপূর্ণ কারণ এটি মার্টেলকে ৭৩২ সালে আবদুর রহমানের আক্রমণের জন্য প্রস্তুত হওয়ার জন্য সময় দিয়েছিল। যাইহোক, অন্যরা (যেমন আর্চিবাল্ড লুইস, রজার কলিন্স ইত্যাদি) মনে করেন যে উমাইয়া আক্রমণগুলি অভিযান বা রাজজিয়া ছিল, যেমন ৭২৫ সালে আউটুনের মতো উত্তরে পৌঁছেছিল এবং ফ্রান্সিয়া জয় করার প্রকৃত প্রচেষ্টা ছিল না। যদিও ওডোকে ভুলে যাওয়া হয়, মার্টেলকে পরবর্তী কালে অনেক পশ্চিমা এবং ইউরোপীয় লেখক এবং একাডেমিক ব্যক্তিত্ব "ইউরোপের ত্রাণকর্তা" হিসাবে প্রশংসা করেন।
কটক
কটক (କଟକ,, or officially Kataka ) ভারতের ওড়িশার কটক জেলার একটি শহর ও পৌর সংস্থাধীন এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে গড় উচ্চতা হল ৩৭ মিটার (১২১ ফুট)।
জনসংখ্যার উপাত্ত
ভারতের ২০১১ সালের আদমশুমারি অনুসারে কটক শহরের জনসংখ্যা হল ৬১০,১৮৯ জন। এর মধ্যে পুরুষ ৩১৬,২৪২ এবং নারী ২৯৩,৯৪৭।
এখানে সাক্ষরতার হার ৯১%। পুরুষদের মধ্যে সাক্ষরতার হার ৯৩.৬৪% এবং নারীদের মধ্যে এই হার ৮৮.১৭%। সারা ভারতের সাক্ষরতার হার ৭৯.৫%, তার চাইতে কটক এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
খেলাধুলা
বড়বাটি স্টেডিয়াম রাজ্যের একমাত্র আন্তর্জাতিক ক্রিকেট মাঠ।
আকাশপথে
এই শহরের কোনো নিজস্ব বিমানবন্দর নেই। ভুবনেশ্বরে অবস্থিত বিজু পট্টনায়েক আন্তর্জাতিক বিমানবন্দর ২৮ কিমি দূরে অবস্থিত।
রেলপথে
কটক জংশন হাওড়া-চেন্নাই লাইনে অবস্থিত শহরের প্রধান রেল স্টেশন।
ইয়োসি বেইলিন
ডাঃ ইয়োসি বেইলিন একজন ইসরায়েলি রাজনীতিবিদ ও পণ্ডিত, যিনি ইসরায়েল সরকারের একাধিক মন্ত্রী ও নেতৃত্বের পদে দায়িত্ব পালন করেছেন। তার রাজনৈতিক জীবনের বেশিরভাগ সময় লেবার পার্টির সাথে যুক্ত ছিলেন। তিনি মেরেতজ -ইয়াকাদ রাজনৈতিক দলের চেয়ারম্যান হিসেবেও দায়িত্ব পালন করেন। রাজনৈতিক জীবন থেকে অবসর নেওয়ার পর, ইয়োসি 'বিইলিংক' নামে একটি ব্যবসায়িক পরামর্শক প্রতিষ্ঠান প্রতিষ্ঠা করেন। তিনি ইসরায়েলি কাগজ হারেটজ ও ইসরাইল হায়োম-এ মতামত লিখেছেন।
সারকোফ্যানিনা
সারকোফ্যানিয়া হল স্যাটারনিডেয়া পরিবারের একটি উপ-পরিবার যা সম্প্রতি পর্যন্ত একটি পৃথক পরিবার সারকোফানিডি হিসাবে বিবেচিত হত।
ইয়োসি বেইলিন
ইয়োসি বেইলিন ১৯৯০-এর দশকে ইসরায়েল -ফিলিস্তিন শান্তি প্রক্রিয়ার একটি উল্লেখযোগ্য ব্যক্তিত্ব ছিলেন। তিনি ব্যাক-চ্যানেল আলোচনায় অংশ নিয়েছিলেন, যা অবশেষে ১৯৯৩ সালের অসলো চুক্তি গ্রহণের দিকে পরিচালিত করে, এটি ইসরায়েল-ফিলিস্তিন সংঘাতের অবসানের জন্য একটি কাঠামো চুক্তি।
সারকোফ্যানিনা
এই উপ-পরিবারে নিম্নলিখিত গণ অন্তর্ভুক্ত রয়েছে:
ইয়োসি বেইলিন
জীবনী
ইয়োসি বেইলিন একটি উদার পরিবারে তেল আবিব শহরে বেড়ে ওঠেন। বার মিতজভা বয়সে, তিনি আরও কঠোরভাবে ধর্মীয় জীবন গ্রহণ করেছিলেন, যদিও তিনি ইয়ারমুলকে (ঐতিহ্যবাহী ইহুদি টুপি) পরিধান করতে পছন্দ করেননি। তিনি হার্জলিয়া জিমনেসিয়াম স্কুলে পড়াশোনা করেছেন। তিনি ইসরায়েল ডিফেন্স ফোর্সসে (আইডিএফ) সিগন্যাল কোরে দায়িত্ব পালন করেন এবং সিনাই ডিভিশনে সিনাইয়ে ছয় দিনের যুদ্ধে (১৯৬৭) অংশগ্রহণ করেন। ইয়ম কিপ্পুর যুদ্ধে (১৯৭৩) সেনা সদর দপ্তরে দায়িত্ব পালন করেন। যুদ্ধের আঘাত তার বিশ্বাসকে নাড়া দেয় এবং তিনি ধর্মীয় জীবনযাপন বন্ধ করে দেন।
জনজীবন
১৯৬৯ সালে বেইলিন ড্যাভার পত্রিকার সাংবাদিক হিসেবে কর্মজীবন শুরু করেন এবং ১৯৭৭সালে লেবার পার্টির মুখপাত্র হিসেবে রাজনৈতিক অঙ্গনে প্রবেশ করেন। ১৯৪৮ সালে প্রধানমন্ত্রী শিমন পেরেসের নির্বাচনের পর তিনি মন্ত্রিপরিষদ সচিব হিসেবে দায়িত্ব পালন করেন এবং ১৯৮৬ সালে পররাষ্ট্র মন্ত্রণালয়ের পরিচালক হন।
এই সময়কালে তিনি দক্ষিণ আফ্রিকার বর্ণবাদী শাসন থেকে ইসরায়েলকে দূরে রাখার কাজ করেন। ইয়োসি বেইলিন ১৯৮৮ সালে লেবার পার্টি কর্তৃক নেসেটে নির্বাচিত হন। তিনি ১৯৯০ সালে জাতীয় ঐক্য সরকারের বিলুপ্তি না হওয়া পর্যন্ত অর্থ উপমন্ত্রী হিসেবে নিযুক্ত ছিলেন।
ইয়োসি বেইলিন লেবার পার্টিতে থাকাকালীন সময়ে, ইয়ার হিরশফেল্ড ও রন পুন্ডকের সাথে ইকোনমিক কোঅপারেশন ফাউন্ডেশন (ইসিএফ) প্রতিষ্ঠা করেন।
তিনি ২০১৮ সাল থেকে ইসরায়েলের হিলেল ছাত্র সংগঠনের চেয়ারম্যানের দায়িত্বে রয়েছেন।
অনার্স
তিনি ২০০৯ সালের নভেম্বর মাসে ইসরায়েলে নিযুক্ত ফরাসি রাষ্ট্রদূত কর্তৃক লেজিওঁ দনরে ভূষিত হন। একই বছর তিনি "ইতালিয়ান রিসার্চ ইনস্টিটিউট আর্কাইভিও ডিসারমো" কর্তৃক জারি করা সাংবাদিকতার পুরস্কার গোল্ডেন ডোভস ফর পিস লাভ করেন
হিন্দু সাম্রাজ্য ও রাজবংশের তালিকা
ভারতীয় উপমহাদেশে বৌদ্ধ, জৈন এবং হিন্দু ধর্মের উত্থানের সাথে হিন্দু সাম্রাজ্যগুলোরও আবির্ভাব ঘটে। সমুদ্রগুপ্তের অধীনে গুপ্ত সাম্রাজ্যের সময়কে কখনও কখনও ভারতের স্বর্ণযুগ হিসাবেও আখ্যায়িত করা হয়।
তালিকা
নিম্নোক্ত তালিকায় হিন্দু সাম্রাজ্য এবং রাজবংশগুলি কালানুক্রমিক ক্রমে গণনা করা হয়েছে।
দ্রষ্টব্য: যে রাজ্যগুলি ব্রিটিশ সাম্রাজ্যের রাজকীয় রাজ্য হিসাবে কাজ করেছিল সে সময়কাল ছাড়া উল্লেখ করা হয়নি যখন তারা সার্বভৌম নিয়ন্ত্রণ প্রয়োগ করেছিল।
অভিল দুধ
অভাল দুধ বা অভিল দুধ ভারতের কেরালার মালাবার অঞ্চলের রাস্তায় বিক্রি করা কেরালার রন্ধনপ্রণালী পানীয়। অভাল দুধ পাকা কলা, যে কোনও ধরনের দুধ ও বাদামের পাশাপাশি মূলত চিঁড়া বা ঝুরঝুরে ভাঙ্গা চাল দিয়ে তৈরি করা হয়।
ইতিহাস
অভিল দুধের এই প্রস্তুতিটি কেরালার মালাপ্পুরম জেলার জন্য অনন্য ও পানীয়টি প্রথমত কোট্টক্কাল মালাবারে উদ্ভূত হয়েছিল। এই দুধের শরবতের প্রধান উপকরণগুলি হল ভাজা চালের গুঁড়ো / পোহা (চিঁড়া), চিকুইটা কলা / মাইসোর কলা (পালায়ম কোডান কলা), ভাজা চিনাবাদাম ও বাদাম। এটিকে প্রাতঃরাশের স্মুদি বা মিষ্টান্ন হিসাবে ব্যবহার করা যেতে পারে।
প্রস্তুতি
প্রথমে, ঘি/মাখন দিয়ে বা ছাড়াই চালের গুঁড়া ভাজুন। তারপর গুঁড়োকে ঘি দিয়ে ভাজতে হবে যার অর্থ খাবারের জন্য এটিকে আরও বেশি পরিপূর্ণ করে তোলা। বাদাম যদি ইতিমধ্যে ভাজা না হয় তবে ভাজুন। একটি কাঁটাচামচ দিয়ে কলা মিশ্রণ করুন। অন্য যেকোনো মৌসুমি ফল ব্যবহার করতে চাইলে কেটে নিন। আপনি যে দুধটি ব্যবহার করতে চান তা ঠান্ডা হয়েছে কিনা তা নিশ্চিত করুন।
একটি লম্বা গ্লাসে সব একত্রিত করুন ও নাড়ুন এবং এবার খান বা পান করুন!
দাধাপাতনা
দাধাপাতনা (Dadhapatna) ভারতের ওড়িশা রাজ্যের কুত্তক জেলার একটি শহর।
সৈয়দ হায়াতুল্লাহ
কাজী সৈয়দ হায়াতুল্লাহ (মৃত্যু: ১১৩৫ হিজরি/১৭২২ খ্রিস্টাব্দ) ছিলেন একজন মুসলিম ফিকহ পন্ডিত, যিনি ভারতের হরিয়ানা রাজ্যের মেওয়াত জেলার বাসিন্দা ছিলেন। তিনি সৈয়দ বংশের উত্তরসূরি।
দাধাপাতনা
জনসংখ্যার উপাত্ত
ভারতের ২০০১ সালের আদমশুমারি অনুসারে দাধাপাতনা শহরের জনসংখ্যা হল ৪৪১৫ জন। এর মধ্যে পুরুষ ৫৩% এবং নারী ৪৭%।
গোবিন্দপুর ইউনিয়ন, হোসেনপুর
গোবিন্দপুর ইউনিয়ন বাংলদেশের ঢাকা বিভাগের কিশোরগঞ্জ জেলার হোসেনপুর উপজেলার একটি ইউনিয়ন।
সৈয়দ হায়াতুল্লাহ
জীবনী
কাজী সৈয়দ হায়াতুল্লাহ ছিলেন ইসলামি ফিকহ শাস্ত্রের একজন পন্ডিত ও শরিয়াহ বিষয়ে একজন বিশেষজ্ঞ। তিনি ভারতের হরিয়ানা রাজ্যের মেওয়াত জেলার সাক্রাসে বসবাস করতেন। তিনি একজন ভাল বক্তা ছিলেন। সৈয়দ হায়াতুল্লাহ আওরঙ্গবাদে দীর্ঘদিন বসবাস করেন। সেখানে থাকা অবস্থাতেই তিনি ছাত্রদের ফিকহ শিক্ষাদানে বিখ্যাত হয়ে ওঠেন। সাক্রাসে বিপুল সংখ্যক বই সংগ্রহ করে একটি গ্রন্থাগার প্রতিষ্ঠা করেন। তিনি সাইদওয়াদি মহল্লায় নিজের জন্য একটি সুন্দর হাভেলিও প্রতিষ্ঠা করেছিলেন।
দাধাপাতনা
জনসংখ্যার উপাত্ত
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে দাধাপাতনা এর সাক্ষরতার হার বেশি।
সৈয়দ হায়াতুল্লাহ
ব্যক্তিগত জীবন
তার পূর্বপুরুষ সৈয়দ শামসুদ্দিন সানি (ওরফে সৈয়দ চাজ্জু জগত জাউত ইবনে মির ইমামুদ্দিন ইবনে সৈয়দ শামসুদ্দিন) সুলতান শামস-উদ-দিন ইতুতমিশ (১২১১ -- ১২৩৫) এর সময়কালে ভারতে আসেন।
গোবিন্দপুর ইউনিয়ন, হোসেনপুর
ইতিহাস
বহুকাল পূর্বে সেখানে হিন্দু সম্প্রদায়ের লোক বাস করত। গোবিন্দ নামের এক লোক সেখানে বাস করত। তার নাম অনুসারে গোবিন্দপুর রাখা হয়।
সৈয়দ হায়াতুল্লাহ
ব্যক্তিগত জীবন
তার পিতা কাজী সৈয়দ ইনায়েতউল্লাহ এবং সহধর্মিণী পিনানগোয়ান অঞ্চলে বাস করতেন। তিনি দুই পুত্র ও এক কন্যা সন্তানের জনক।
দাধাপাতনা
জনসংখ্যার উপাত্ত
এই শহরের জনসংখ্যার ১২% হল ৬ বছর বা তার কম বয়সী।
গোবিন্দপুর ইউনিয়ন, হোসেনপুর
জনপ্রতিনিধি
বর্তমান চেয়ারম্যান-আড. সাইদুর রহমান (২০২১- বর্তমান)
সৈয়দ হায়াতুল্লাহ
ব্যক্তিগত জীবন
সৈয়দ হায়াতুল্লাহর মৃত্যুর পর তার পুত্র সৈয়দ মুহাম্মদ জামানকে কাজী হিসেবে মনোনীত করা হয়।
মহাপরিনির্বাণ সূত্র (দ্ব্যর্থতা নিরসন)
মহাপরিনির্বাণ সূত্র বলতে বোঝানো যেতে পারেঃ
২০০৮ গ্রীষ্মকালীন অলিম্পিকে ব্যাডমিন্টন - পুরুষদের ডাবলস
থাম্ব|২০০৮ গ্রীষ্মকালীন অলিম্পিকে ব্যাডমিন্টন - পুরুষদের ডাবলস এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় 'পুরুষদের ডাবলস বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।
৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
অপারেশন বারবারোসা
দ্বিতীয় বিশ্বযুদ্ধের অত্যন্ত গুরুত্বপূর্ণ একটি অধ্যায় পূর্ব ফ্রন্টের যুদ্ধ বা জার্মানীর রাশিয়া আক্রমণ। দ্বিতীয় বিশ্বযুদ্ধের আগে থেকেই নাৎসিদের সাথে সোভিয়েতদের সম্পর্ক মোটেই ভালো ছিল না। ১৯৩৯ এর পোল্যান্ড আক্রমণের মাধ্যমে দ্বিতীয় বিশ্বযুদ্ধের সূচনা হয়।সেই সময় নিজেদের সুরক্ষার স্বার্থে সোভিয়েতরাও পোল্যান্ডের বেশ কিছু অংশ নিজেদের দখলে নিয়ে আসে।
জার্মানীর পৃথিবী জয়ের অভিযান যতই অগ্রসর হতে থাকে ততই সোভিয়েতরা নিজেদের নিরাপত্তা নিয়ে শঙ্কিত হতে থাকে। সেই সাথে জার্মানীর ক্রমবর্ধমান সামরিক সক্ষমতাও সবার মাথা ব্যাথার কারণ হয়ে দাঁড়ায়। ভবিষৎ আগ্রাসন ঠেকানোর জন্য সোভিয়েত কর্তৃপক্ষ প্রস্তুতি নিতে শুরু করে। সেই সময়টায় হিটলার ব্রিটেনকে কাবু করার চেষ্টায় রত ছিলেন। আমেরিকা আর সোভিয়েত ইউনিয়নকে যুদ্ধের টেনে আনার জন্য ইংরেজদের প্রচেষ্টা ব্যর্থ করার জন্য হিটলার রাশিয়ার সাথে একটা চুক্তিতে আসার চেষ্টা করে। তারা চেয়েছিল সোভিয়েতরাও তাদের ত্রিদলীয় সংগঠনে যোগদান করুক। কিন্তু উক্ত সংগঠনে ঢোকার জন্য সোভিয়েত কর্তৃপক্ষ শর্ত দিয়ে বসল যে, সংগঠন থেকে ফিনল্যান্ড, বুলগেরিয়া, তুরস্ক এবং জাপানকে সংগঠন থেকে বের করে দিতে হবে। হিটলার স্বাভাবিকভাবেই উক্ত শর্ত মানল না। সোভিয়েতের সাথে চুক্তিও বাতিল হয়ে গেল এবং হিটলার সাথে সাথেই রাশিয়া হামলা করার জন্য প্রস্তুতি নেয়ার আদেশ প্রদান করে। ১৯৩৯ সালে অবশ্য রাশিয়া এবং জার্মানি একটি চুক্তি স্বাক্ষর করেছিলো। তারপরও দুইপক্ষের মধ্যে সন্দেহ ও অবিশ্বাস প্রচন্ডভাবে বিরাজ করছিলো। পরবর্তীতে তা যুদ্ধের রূপ ধারণ করে।
১৯৪১ সালর ২২ জুন হিটলার অপারেশন বারবারোসা (German: Fall Barbarossa, literally "Case Barbarossa") নামে পরিচিত সোভিয়েত রাশিয়া অভিযান শুরু করেছিলেন। এই অভিযানে উনিশটি প্যানযার ডিভিশন, ৩ হাজার ট্যাংক, ২৫০০ বিমান এবং ৭০০০ কামান অংশ গ্রহণ করে। সর্বমোট ত্রিশ লক্ষ সৈনিক সাথে ৬ লক্ষ মোটরযান এবং ৬-৭ লক্ষ ঘোড়া ব্যবহার হয়েছিল এই অভি্যানে।
১৯৪১ সালের ২২ জুন ভোর ৪টায় প্রথম জার্মান ট্যাংক সোভিয়েত সীমান্তে প্রবেশ করে। আক্রমণের প্রথম দিনেই জার্মান বিমান বাহিনী ১ হাজার সোভিয়েত বিমান ধ্বংস করে দেয়। সোভিয়েত বাহিনীর প্রতিরোধ সত্ত্বেও যুদ্ধ শুরুর কয়েকদিনের মধ্যে জার্মান বাহিনী রাশিয়ার ৩০০ মাইল ভেতরে ঢুকে পড়ে। তারা সোভিয়েত ভূখণ্ডের বিস্তির্ণ এলাকা নিয়ন্ত্রণ নেয়ার পর মস্কো দখলের কাছাকাছি পর্যায়ে চলে গিয়েছিল। নাৎসী বাহিনী কয়েক মাসের মধ্যে কিয়েভ ও রস্তুভ-অন-ডনের মতো বিভিন্ন গুরুত্বপূর্ণ নগরী দখল করে নেয়। এখানে আরেকটি বিষয় উল্লেখ করা যেতে পারে, আর তা হলো, অপারেশন বারবারোসা শুরুর ঠিক ১২৯ বছর ১ দিন আগে নেপোলিয়ন বোনপার্ট রাশিয়া আক্রমণ করেছিলেন। তিনি এই অভিযানে সফল হতে পারেন নি একই ভাবে হিটলারের রাশিয়া অভিযানও ব্যর্থতার মধ্য দিয়েই শেষ হয়েছিলো।শীতকালে নাৎসী বাহিনীর শোচনীয় পরাজয় ঘটে। একদল বয়োজ্যেষ্ঠ ব্যক্তি ভোর ৪ টায় ক্রেমলিন ওয়ালের সামনে দাঁড়িয়ে এক মিনিট নীরবতা পালন করেন।
কাতাকানা
ইতিহাস
কাতাকানা বৌদ্ধ সন্ন্যাসী দ্বারা প্রারম্ভিক হেইআন্ কালের মধ্যে উন্নত হয়েছিল মান্'য়ৌগানা আক্ষর থেকে। উদাহরণস্বরূপ, কাতাকানা লিপির কা カ মান্'য়ৌগানা কিপির কা 加 অক্ষরের বাম দিকের সম্প্রসারণে তৈরি।
নিচের চিত্রে জড়ানো লিপির দ্বারা মান্'য়ৌগানা থেকে কাতাকানার উৎপত্তি দেখানো হয়েছে। উপরের অংশ স্বাভাবিক অক্ষর দেখায়, মাঝখানে লাল রঙের অক্ষর জড়ানো লিপির দেখায় আর নিচের অংশ প্রতিটির সমতুল্য কাতাকানা অক্ষর দেখায়। মনে রাখা উচিত যে দেখানো জড়ানো লিপির আকারগুলি কঠোরভাবে চিত্রণ এবং সীমাবদ্ধ।
কাতাকানার জনপ্রিয়তা প্রাথমিকভাবে শুধু পুরুষদের মধ্যে ছিল, তাই একসময়ে কাতাকানা লিপিটিকে পুরুষালী হিসেবে গণ্য করা হত।
১৯শতকের পর থেকে জোর দেওয়ার জন্য সম্প্রতি ধার শব্দ, লিপ্যন্তর নাম, পশুর নাম এবং টেলিগ্রামে কাতাকানার বিশেষ ব্যবহার করতে নির্বাসিত করা হয়। বর্তমানের আধুনিক জাপানি ভাষাতে কাতাকানা লিপিটি বিদেশী শব্দ (চীনা শব্দ বাদে) ও অনুকারশব্দ লিখতে ব্যবহার হয়।
কাতাকানা লিপির বিবরণ
কাতাকানা লিপিতে ৪৮টি অক্ষর গঠিত:
রিলা জাতীয় উদ্যান
রিলা জাতীয় উদ্যান (Национален парк „Рила“) হল বুলগেরিয়ার সবথেকে বড় জাতীয় উদ্যান যা দেশটির দক্ষিণ-পশ্চিমাঞ্চলে রিলা পর্বতশ্রেণীতে ৮১০.৪৬কিমি² জায়গা জুড়ে বিস্তৃত। জাতীয়ভাবে গুরুত্বপূর্ণ বিভিন্ন বাস্তুতন্ত্রকে সুরক্ষিত করার লক্ষে ১৯৯২ সালের ২৪ ফেব্রুয়ারি এই উদ্যানটি প্রতিষ্ঠা করা হয়।
অবস্থান
রিলা জাতীয় উদ্যানের উচ্চতা ব্লাগোইভগ্রাডের নিকটে ৮০০ মিটার থেকে বলকান অঞ্চলের সর্বোচ্চ শৃঙ্গ, মুসালা চূড়ার ২৯২৫ মিটার পর্যন্ত হতে পারে। বিখ্যাত সপ্ত রিলা হ্রদ সহ এখানে ১২০টি হিমবাহ হ্রদ রয়েছে। বলকানের সবথেকে দীর্ঘতম নদী, মারিতসা এবং বুলগেরিয়ার সবথেকে দীর্ঘতম নদী, ইস্কার সহ বহু নদীর উৎস হচ্ছে এই জাতীয় উদ্যানটি।
সোফিয়া, ক্যুস্টেন্ডিল, ব্লাগোইভগ্রাড এবং পাজার্ডজিক সহ এই জাতীয় উদ্যানটি ২৮টি প্রদেশের মধ্যে ৪টি জুড়ে বিস্তৃত। এখানে পারাঙ্গালিতসা, মধ্য রিলা রিজার্ভ, ইবার এবং স্কাকাভিতসা এই চারটি প্রাকৃতিক সংরক্ষিত অঞ্চল অবস্থিত।
স্বীকৃতি
রিলা জাতীয় উদ্যান হল ইউরোপের সবথেকে বড় এবং সবথেকে গুরুত্বপূর্ণ সংরক্ষিত অঞ্চলের একটি। এই উদ্যানকে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) দ্বিতীয় সারির একটি উদ্যান হিসেবে তালিকাবদ্ধ করেছে। দেশটির চারটি প্রাকৃতিক সংরক্ষিত অঞ্চলের দুটিই জাতিসংঘের প্রতিনিধিত্বকারী সংরক্ষিত এলাকার তালিকায় বিদ্যমান, এবং চারটি প্রাকৃতিক সংরক্ষিত অঞ্চল ইউনেস্কোর মানব এবং জীবমণ্ডল কার্যক্রমের অধীনে ওয়ার্ল্ড নেটওয়ার্ক অফ বায়স্ফেয়ার রিজার্ভস-এ অন্তর্ভুক্ত।